### Beslutningstema

Det skal besluttes, om der skal meddeles dispensation til at blænde vindueshullerne på 2. sal på adressen [adresse], 6270 Tønder.

### Sagsfremstilling

Forvaltningen har modtaget ansøgning om dispensation til at blænde vindueshullerne på 2. sal i ejendommen på ovennævnte adresse, matr.nr. 2233, Tønder.

Ejendommen er omfattet af lokalplan nr. 051-610 [adresse], hvori der bestemmes i § 7.37, at vinduer ikke må tilklæbes eller afblændes.

Ejendommen er opført i 1900 og har bevaringsværdi 5. Ejendommen er opført som en historicistisk bebyggelse i røde tegl med fladbuede vinduer. Der er lavet ændringer i facaden mod [adresse], hvor portene er udskiftet med vinduer i stueetagen.

Ejerlejlighedsforeningen for [adresse] om dispensation til at blænde vinduerne, da 2. sal benyttes til loftrum, der ikke er isoleret, de mener derfor ikke at det er hensigtsmæssigt at bruge resurser på at sætte nye vinduer i. De ønsker at blænde hullerne med brugte mursten, der passer til de oprindelige.

Ydermere står der jf. § 1, lokalplanen har til formål at:

* fastlægge bevarende bestemmelser for eksisterende bebyggelse og byrum i [adresse],
* sikre at ny bebyggelse og ombygninger tilpasses købstadsmiljøet,
* optage bevaringsværdige bygninger,
* sikre at vedligeholdelse og ændringer af eksisterende bebyggelse foretages med respekt for - og i den oprindelige arkitektur, byggestil, materialevalg og udseende i henhold til § 7,
* sikre at nybyggeri tilpasses og udformes i harmoni med naboejendomme med hensyn til volumen, materialer og udseende
* give mulighed for at højne kvaliteten af byrum og bymiljøer ved eksempelvis etablering af nye opholdsareler, pladsdannelser, rekreative aktiviteter og grønne tiltag,
* optage bestemmelser, som sikrer mulighed for klimatilpasning.

Ejendommen er beliggende ud til [adresse], hvor den står som en del af det bevaringsværdige byrum. Tilmuring af vindueshuellerne på 2. sal er en væsentlig ændring af ejendommens ydre fremtræden, som vil kræve en dispensation.

Der er to scenarier, som kan vælges i denne sag.
Der kan meddeles afslag på ansøgning og meddeles at der skal isættes nye vinduer med samme udformning som de oprindelige. Eller der kan meddeles dispensation til at vinduer kan udtages, og der opmures med indmuring og tilpasning af tegl.

### Indstilling Fagchefen for Plan og Udvikling indstiller,

|  |  |
| --- | --- |
| at | der meddeles afslag på ansøgningen, og |
| at | der efterfølgende meddeles påbud om fysisk lovliggørelse om at isætte vinduer på 2. sal. |

### Beslutning

Indstillingen godkendt.